Document ID: 32002R0839

Ir-Regolament tal-Kummissjoni (KE) numru 839/2002
tal-21 ta' Mejju 2002
li jemenda r-Regolament (KE) Numru 2090/98 dwar ir-reġistru tal-Komunità tal-bastimenti tas-sajd
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Numru 3760/92 ta' l-20 ta' Diċembru 1992 li jistabbilixxi sistema Komunitarja għall-postijiet tas-sajd u ta' l-akwakultura [1], kif emendat bir-Regolament (KE) Numru 1181/98 [2], partikolarment l-Artikolu 13 tiegħu,
Billi:
(1) Għall-iskopijiet tal-politika komuni ta' sajd, database riċenti għandu jinżamm dwar il-karatteristiċi ta' bastimenti fil-flotta tas-sajd fil-Komunità, li jikkostitwixxi reġistru ta' bastimenti tas-sajd tal-Komunità skond ir-Regolament (KE) Numru 2090/98 [3].
(2) l-Istati Membri għandhom jikkontrollaw il-kwalità tad-data li tintbagħat lill-Kummissjoni biex tiddaħħal fid-database.
(3) L-informazzjoni dwar liċenzi tas-sajd skond ir-Regolament tal-Kunsill (KE) Numru 3690/93 ta'l-20 ta' Diċembru 1993 li jistabbilixxi sistema Komunitarja sabiex tipprerskrivi r-regoli għat-tagħrif minimu li jrid jidħol fil-liċenzi tas-sajd [4] għandha tiġi integrata fid-database.
(4) Fid-database għandu jkun hemm l-informazzjoni meħtieġa skond il-ftehim tas-sajd bilaterali bejn il-Komunità u terzi pajjiżi.
(5) Informazzjoni addizzjonali għandha ukol tiddaħħal fid-database skond l-obbligi inernazzjonali tal-Komunità li għandha x'taqsam ma' skambji ta'data ma' l-Organizzazzjoni ta' l-Ikel u l-Agrikoltura tan-Nazzjonijiet Uniti skond id-Deċiżjoni tal-Kunsill 96/428/KE tal-25 ta'Ġunju 1996 dwar aċċettazzjoni mill-Komunità tal-Ftehim biex jippromovi l-konformità mill-bastimenti tas-sajd mal-miżuri inernazzjonali għall-konservazzjoni u l-amministrazzjoni barra mill-ibħra territorjali [5].
(6) Regolament (KE) Numru 2090/98 għandha, għalhekk, tiġi emendata.
(7) Il-miżuri provduti f'dan ir-Regolament huma bi qbil ma' l-opinjoni tal-Kumitat tat-Tmexxija tas-Sajd u l-Akwakultura,
ADOTTAT DAN IR-REGOLAMENT:
L-Artikolu 1
Ir-Regolament (KE) Numru 2090/98 huwa permezz tal-preżenti emendat kif ġej:
1. Is-segwenti l-Artikolu 3a huwa inkluż:
"Artikolu 3a
L-informazzjoni ddefinita fl-Anness I skond ir-Regolament (KE) Numru 839 għandha tiġi mogħtija lill-Kummissjoni mhux aktar tard mill-31 ta'Diċembru 2002 f'każ ta' bastimenti bil-liċenza tas-sajd fejn it-tul totali tagħhom huwa ta' 15 -il metru jew iktar, jew fejn it-tul bejn il-perpendikolari huwa ta' 12 -il metru.
Bastimenti li għandhom liċenza għas-sajd u fejn it-tul totali tagħhom huwa t'inqas minn 15 -il metru, jew fejn it-tul bejn il-perpendikolari huwa t'inqas minn 12-il metru, għandhom terminu perentorju sal-31 ta'Diċembru 2003 biex jibagħtu l-informazzjoni."
2. L-Artikolu 5 huwa mibdul b'dan li ġej:
"Artikolu 5
Il-Kummissjoni għandha tniżżel informazzjoni dwar bastimenti tas-sajd, mogħti mill-Istati Membri skond dan ir-Regolament, fid-database li jikkostitwixxi r-reġistru, bla ħsara għall-konformità ma' l-anness ta' dan ir-Regolament.
l-Istati Membri għandhom ikollhom aċċess għad-data fir-reġistru fejn il-flotta tagħhom hija kkonċernata."
3. L-Artikolu 5a li ġej huwa inkluż:
"Artikolu 5a
Bastiment għandu jiġi identikifat b'mod uniku permezz ta'numru intern definit fl-Anness I ta'dan ir-Regolament.
Dan in-numru għandu jiġi allokat definittivament meta l-bastiment jiġi rreġistrat għall-ewwel darba f'reġistru nazzjonali. Wara li dan isir, m'għandux jiġi modifikat jew allokaat mill-ġdid jekk il-bastiment jiġi trasferit minn jew lill-Stat Membru ieħor, disrutt, irtirat mis-sajd jew assenjat mill-ġdid."
4. L-Annessi I sa V huma emendati skond l-Annessi ta' dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta'Mejju 2002.

Labels: 12
19
6